प्रश्नमार्ग

प्रश्न-ज्ञान फलित ज्योतिष का बहुत पुराना एवं महत्वपूर्ण विषय है I आज के युग में हर व्यक्ति के पास तो ज्न्मकुण्डली नहीं होती है I इसके कारण प्रश्नशास्त्र का जन्म हुआ I इसमें जन्मपत्र या वर्षफल जैसी लम्बी – चौड़ी गणित के बिना ही प्रश्नकुण्डली के आधार पर पृच्छक के समस्त प्रश्नों का यथार्त फल (उत्तर) बतलाया जाता है I इसके आलावा इस शास्त्र की एक और महान उपलब्धि यह भी है कि इसमें पृच्छक के नहीं पूछने पर भी यानि कि पृच्छक, देवज्ञ के सामने आकर बैठ जाये और अपने मुंह से कोई भी प्रश्न न करें तो भी देवज्ञ ये बता सकते है कि आप अमुक कार्य के कारण यहाँ आये है, जिसे मूक प्रश्न शास्त्र कहते है  I इसमें  पृच्छक स्तब्ध रहे जाता है I
प्रश्न ज्ञान में मोलिक ग्रन्थों का एक भंडार दिखलाई देता है जिनमे विविध प्रश्नों का शास्त्रीय विवेचन करने के लिए अनेक उपयोगी सिद्धान्तों का वखान दिया गया है, किन्तु यह सभी लघुकाय – ग्रन्थ दैनिक जीवन में घटित होने वाले घटनाओं या उनसे सम्बन्धी प्रश्नों का उतने विस्तार से विवेचन  नहीं कर पाते, जितनी विस्तृत जानकारी फलादेश करने वाले  ज्योतिषी के लिए अपेक्षित होती है I प्रश्न – ज्ञान हमारे दैनिक जीवन से सम्बंधित समस्त प्रश्नों का विस्तृत एवं शास्त्रीय विवेचन करता हुआ उक्त अभाव की पूर्ति करता है I अगर प्रश्नकर्ता दुष्ट , पाखंडी , धूर्त, श्रद्धाहीन, उपहास करने वाला या परीक्षा करने के लिए प्रश्न पूछता हो तो उसके प्रश्न का विचार नहीं करना चाहिए I
परन्तु जो व्यक्ति , भक्त , दुखी या दीन-हीन हो , स्वभाव से सरल हो उसके प्रश्न के फल का विचार कर अवश्य बतलाना चाहिए I जो ज्योतिषी लोभवश ऐसे  व्यक्ति की उपेक्षा करता है, उसका शास्त्रीय ज्ञान व्यर्थ माना जाता है I 
'एक  समय में अनेक प्रश्नों का उत्तर देने का नियम
सामान्यतया एक समय में एक प्रश्न का ही विचार करना चाहिए I किन्तु अगर कोई व्यक्ति अपनी परिस्थति या मजबूरी से लाचार होकर एक समय या एक लग्र में अनेक प्रश्न करे तो उसके विविध प्रश्नों का विचार इस प्रकार प्रकट करना चाहिए I व्यक्ति के पहले प्रश्न का विचार लग्र से , दुसरे प्रश्न का विचार चंद्रमा से , तीसरे प्रश्न का विचार सूर्य जिस स्थान में बता हो उससे , चौथे प्रश्न का विचार गुरु जिस भाव में हो और पांचवे प्रश्न का विचार बुध और शुक्र में जो बलवान हो वह जिस भाव में स्थिति हो उस भाव से करना चाहिए I इस रीति से ज्योतिषी, प्रश्नकर्ता और उसके विविध प्रश्नों को जानकार सर्वप्रथम बाह्य एवं आभ्यन्तर शकुनो के आधार पर शुभ या अशुभ फल का विचार करना चाहिए I
प्रश्नकालीन शकुन और और उसका फल
प्रश्न कालीन बाह्य और आंतरिक शकुनों के आधार पर (इन शकूनों के आधार पर लग्र का निर्धारण भी किया जा सकता है ) प्रश्नकर्ता को शुभ या अशुभ फल बतलाना चाहिए I प्रश्न करते समय द्रष्टि और मन को सुख देने वाली कोई वस्तु , अथवा कोई मांगलिक द्रव्य दिखलाई दे तो ज्योतिषी शुभ फल कहे I प्रश्न के समय घोड़ा, हाथी, बैल(सांड) या सिंह का शब्द सुने दे अथवा इनका दर्शन हो तो शुभ फल कहना चाहिये I
शकुन दो प्रकार के होते है – 1. बाह्य एवं 2. आंतरिक I बाह्य शकुन के भी दो भेद होते है- 1. भौम एवं 2. आंतरिक I आसपास के स्थान या भूमि में दिखलाई देने वाले शकुन भौम कहलाते है, जैसे पशु , पक्षी , फल, फूल , किसी जीव या वस्तु का दर्शन I गतिविधि पर आधारित शकुन I अन्तरिक्ष में घटने वाली विलक्षण घटनाओं को अन्तरिक्ष शकुन कहते है – जैसे परिवेष, गंधर्वलोक , इन्द्रधनुष , धूमकेतु एवं उल्कापात आदि I आंतरिक शकुनों का सम्बन्ध व्यक्ति कि शारीरिक गतिविधियाँ से रहता है I अंग्स्फुरण, सूर्य एवं चन्द्र स्वर का चलन एवं व्यक्ति की चर्चा , चेष्ठा तथा इंगित आदि को आंतरिक शकुन कहते है I
बहा एवं आंतरिक दोनों प्रकार के शकुन भविष्य में होने वाली शुभ एवं अशुभ घटनाओं के प्रतीक माने गए है I अत: इनके आधार पर पूछे प्रश्न के शुभ एवं अशुभ परिणाम का निश्चय किया जा सकता है I इस विषय का विस्तारपूर्वक विवेचन शकुनशास्त्र के ग्रन्थों में किया गया है I प्रश्नशास्त्र के प्रायः सभी आचार्यों ने अपने ग्रन्थों में प्रश्नकालीन शकुन के आधार पर उसके शुभाशुभ फल कि चर्चा की है I
शुभ एवं अशुभ शकुन 
प्रश्न करते समय ब्राह्मण , अश्व , हाथी , फल , अन्न , दूध , दही , गौ , सरसों , कमल साफ़ वस्त्र , वेश्या , विभिन्न वाद्य यंत्र , मोर , नेवला , बंधा , पशु , मांस , सदवचन, पुष्प , गन्ना , जल से भरा कलश , छाता, मिटटी, कम्या , रत्न , टोपी, सफ़ेद बैल , शराब , पुत्रवती स्त्री , जलती हुई अग्री, दर्पण, कज्जल , धुला हुआ कपड़ा, धोबी, मछली, घी, सिंहासन, रूदन रहित शव , पताका, शहद, बकरा, अस्त्र, गोरोचन, भरद्वाज, पक्षी, पालकी, मंगल शब्द , गीत एवं अंकुश आदि शुभ शकुन माने गए है I 
वन्ध्या स्त्री, चमड़ा, भूसा, हड्डी सर्प, नमक अंगार , ईधन, हिजड़ा, विष्ठा , तेल, पागल व्यक्ति , चर्बी, दवाई, शत्रु, जटिल सन्यासी, तृण, रोगी, नग्र व्यक्ति, तेलाभ्यगं खुले कैश वाला पुरुष या स्त्री , पतित, अंगहीन , भूखा, खून, स्त्री – पुरुष, किरला , बिल्लियों कि लड़ाई, छिक्कन, भगवा वस्त्र पहिने व्यक्ति, गुड़, मट्ठा, कीचड़, विधवा स्त्री , कुबड़ा, घरेलू विवाद , कपड़ा गिरना, भैसों कि लड़ाई, काले रंग का अनाज , रूई, वमन , गधे का शब्द, दक्षिण में शब्द , क्रोधी, गर्भवती , मुंडित सन्यासी, गीला कपड़ा, दुर्वचन, अंध, बहिरा एवं रजस्वला स्त्री को अपशकुन माना गया है I
जिस भूमि में फल और पुष्प से शोभित वृक्ष हों, जो भूमि गोमय, पुष्प और जल से युक्त हो तथा जिसमें पैर रखने से प्रश्नकर्ता को सुख मिले उस भूमि में निसंदेह मनवान्छित फल कि सिद्धि होती है I
       प्रश्न भैरव में विभिन्न दिशाओं में स्थित होकर प्रश्नकर्ता के प्रश्न पूछने का भी फल बतलाया गया है I यदि प्रश्नकर्ता देवज्ञ से पूर्व या पश्चिम में बैठकर प्रश्न करे तो उसका कार्य सिद्ध होता है I अगर वह उत्तर या दक्षिण में स्थित होकर प्रश्न करे तो दूर देश यात्रा या विलम्ब से कार्य होता है I यदि नैऋत्य या ईशान कोण में स्थित होकर प्रश्न करे तो धन-संपत्ति नही मिलती और यह नष्ट करते है I वराहमिहिर के अनुसार पूर्व , और ईशान कोण शुभ तथा पश्चिम , दक्षिण , अग्रिकोण , नैऋत्य एवं वायु कोण अशुभ होता है I शुभ दिशा में स्थित होकर व्यक्ति प्रश्न करे तो शुभ फल और अशुभ दिशा में स्थिर होकर प्रश्न करे तो अशुभ फल होता हैI 
किसी कार्य से सम्बंधित प्रश्न हो उस कार्य से सम्बंधित वस्तु, साधन आदि यदि प्रश्नकाल में दिखे तो वह कार्य सिद्ध होता है I इसी प्रकार यात्रा से सम्बंधित प्रश्न में यात्रा का साधन (वाहन आदि) या वस्तु दिखे तो यात्रा अवश्य होती है I 
मान लीजिये – विवाह सम्बंधी प्रश्न के समय यदि उस स्थान पर कोई कुमारी या नव परिणीता दिखाई दे तो युवक का विवह अवश्य होगा I कुमारी के विवाह प्रश्न समय कुमार युवक (सजातीय) का  दिखाई देना विवाह सूचक होता है I
यदि विवाह प्रश्न समय नवदम्पति या अन्य किन्हीं  नव वस्तुओं का जोड़ा दिखाई दे (पशु – पक्षियों का नर – मादा का जोड़ा दिखे ) तो विवाह अवश्य होता है परन्तु यदि उनमें से किसी का वियोग हो तो विवाह नहीं होता है I
भावफल विचार :

प्रश्नकुंडली में जो कोई भी भाय अपने स्वामी से द्रष्ट या युक्त हो तो अथवा बुध और शुक्र से द्रष्ट या युक्त हो उस भाव का शुभ फल होता है I
प्रश्न्कुंडली में लग्र से प्रारंभ कर 12 भावों कि गणना करते है I इनके नाम क्रमशः इस प्रकार है – 1 तन , 2 धन , 3 सहज , 4 सुहृदय , 5 पुत्र , 6 रिपु , 7 जया  , 8 मृत्यु , 9 धर्म 10 कर्म , 11 आय एवं 12 व्यय I सम्मान्यतया प्रशनकुण्डली में लग्र प्रारम्भ कर 12 कोष्ठक तनु आदि भाव कहे जाते है, जो  राशि चक्र की तत्कालीन स्थिति को दर्शाते हैं I सूक्षमफल का विचार करने के लिए ससन्धि द्वादश भावों का स्पष्टिकरण कर लेना चाहिए I प्रश्नकाल में राशि चक्र का जो हिस्सा जो पूर्व छितिज में लगा होता है वह लग्र या प्रथम भाव, उसका जो हिस्सा पश्चिम छितिज में लगा होता है वह सप्तम जाया भाव उसका जो हिस्सा अधोयाम्योत्तर वृत्त में लगा होता है वह चतुर्थ भाव और जो हिस्सा उध्र्वयाभ्योत्तर वृत्त में लगा होता है वह दशम भाव कहलाता है I इस प्रकार द्वादश भावों वाली प्रश्न्कुंडली जिसमे राशि और ग्रह अपनी तात्कालिक स्थ्ति के अनुसार विभिन्न भावों में दिखलाये जाता है, वास्तविकता में राशिचक्र और उसमे विचार करने वाले ग्रहों का तात्कालिक मानचित्र होता है I
दिनांक : 16.03.2019                                            
                                                                                        डॉ॰ संत युधिष्ठिर लाल शदाणी 
                                                                                      एम॰ए॰ वेदांग ज्योतिष (सेमेस्टर – 4)